Energie solară direct în apartamente: A.P.C.E. propune un nou model de prosumator- soluția inovatoare pentru facturi mai mici la energie în blocuri
Asociația Prosumatorilor și Comunităților de Energie din România (A.P.C.E.) a prezentat o propunere legislativă Ministerului Energiei pentru optimizarea si eficientizarea consumului de energie pentru locatarii  blocurilor de locuințe. Inițiativa vizează înființarea unui nou tip de prosumator - Prosumatorul de Condominiu (P.C.) - care va permite locatarilor să utilizeze în mod direct energia regenerabilă produsă de panourile fotovoltaice montate pe acoperișurile blocurilor.